stanford-oval/wikipedia huggingface dataset:
สารละลายในน้ำ
ความสามารถในการละลายน้ำ

ตัวอย่างต่อไปนี้เป็นแนวทางพิจารณาว่าสสารใดสามารถละลายน้ำได้หรือไม่
สารประกอบที่ประกอบด้วยไอออน Na+, K+, NH4+ ทั้งหมดสามารถละลายในน้ำ
สารประกอบไนเตรต (NO3−) และอะซีเตต (CH3COO−) ทั้งหมดสามารถละลายในน้ำ
สารประกอบคลอไรด์ (Cl−) และซัลเฟต (SO42−) ส่วนใหญ่สามารถละลายในน้ำ ยกเว้นสารต่อไปนี้ AgCl, PbCl2, Hg2Cl2, BaSO4, PbSO4 และ CaSO4
สารประกอบคาร์บอเนต (CO32−) ฟอสเฟต (PO43−) ซัลไฟด์ (S2−) และไฮดรอกไซด์ (OH−) ส่วนใหญ่ไม่สามารถละลายในน้ำได้ ยกเว้นสารต่อไปนี้ LiOH, NaOH, KOH, NH3(aq), Na2HPO4, K3PO4 และ NaH2PO4
สารประกอบอะลิฟาติก

สารประกอบอะลิฟาติก (อังกฤษ: Aliphatic Compound IPA: [ˌæləˈfætɪk]; G. aleiphar, fat, oil) คือสารประกอบในศาสตร์เคมีอินทรีย์ที่ประกอบด้วยคาร์บอนและไฮโดรเจน (สารประกอบไฮโดรคาร์บอน) ประเภทที่ไม่มีวงอะโรมาติก สารประกอบอะลิฟาติกสามารถประกอบด้วยวง (cyclic) เช่นไซโคลเฮกเซนหรืออไซคลิก สารประกอบอาจอยู่ในรูปอิ่มตัว เช่น เฮกเซนหรือไม่อิ่มตัว เช่น เฮกซีน ก็ได้
ในสารประกอบอะลิฟาติก อะตอมของคาร์บอนจะสร้างพันธะแก่กันอาจอยู่ในแบบโซ่ตรง (straight chains), โซ่กิ่ง (branched chains), หรือไม่เป็นวงอะโรมาติกก็ได้ (อะลิไซคลิก) และอาจสร้างพันธะเดี่ยว (แอลเคน), พันธะคู่ (แอลคีน) หรือพันธะสาม (แอลไคน์) นอกเหนือจากไฮโดรเจนนั้น ยังมีอะตอมของธาตุอื่นๆสามารถสร้างพันธะกับคาร์บอนได้ โดยส่วนมากจะได้แก่อะตอมของออกซิเจน, ไนโตรเจน ซัลเฟอร์ และโคลรีน
สารประกอบอะลิฟาติกอย่างง่ายที่สุดคือมีเทน (CH4) อะลิฟาติกยังรวมไปถึงสารจำพวกแอลเคน อาทิ พาราฟิน ไฮโดรคาร์บอน, แอลคีน อาทิ เอทิลีน และแอลไคน์ เช่น อะเซทิลีน กรดไขมัน ซึ่งจะประกอบด้วยอะลิฟาติกแบบไม่มีกิ่งต่อเข้ากับหมู่คาร์บอกซิล
ตัวอย่าง

อีเทน
ไอโซบิวเทน
อะเซทิลีน
ดูเพิ่ม

สารประกอบอะโรมาติก
พันธ์คาร์บอน-คาร์บอน
สัญลักษณ์การซักอบรีด

Pictograms providing clothing care recommendations
สัญลักษณ์สากลในการดูแลผ้าโดย GINETEX
สัญลักษณ์สากลในการดูแลผ้าโดยพร้อมกับคำอธิบายในภาษาญี่ปุ่น สัญลักษณ์ทั้งสี่มีความหมายว่า ห้ามซักในน้ำ ห้ามฟอกขาว อาจรีดได้ถ้าใช้ผ้าปกป้องไว้อีกชั้นและต้องซักแห้ง
โปสเตอร์จากร้านใน Beckley, West Virginia ซึ่งมีรูปและคำอธิบายการซักล้างที่พบในป้ายบนเสื้อผ้า
สัญลักษณ์การซักอบรีด (อังกฤษ: laundry symbol) หรือ สัญลักษณ์การดูแลผ้า (อังกฤษ: care symbol) คือ สัญลักษณ์รูปภาพ บ่งบอกถึงคำแนะนำของผู้ผลิตใน การซักล้าง ตากแห้ง, การซักแห้ง และ การรีด ผ้า สัญลักษณ์ที่ถูกเขียนอยู่บนฉลากเรียกว่าสัญลักษณ์การดูแลผ้า บ่งบอกถึงการซักล้างที่ถูกต้อง แม้ว่าจะมีมาตรฐานที่เป็นที่ยอมรับในระดับนานาชาติ แต่ก็มีลักษณะการใช้ที่ต่างกันในแต่ละภูมิภาค ในบางมาตรฐานสัญลักษณ์รูปภาพต้องใช้ร่วมกับข้อความอธิบาย
สัญลักษณ์รูปภาพ > ข้อความทั่วไป

สัญลักษณ์การซักล้างอธิบายวิธีการดูแลเสื้อผ้าโดยไม่ทำลายเนื้อผ้าแม้ว่าการดูแลจะสำคัญหรือไม่ก็ไม่ได้ระบุไว้ การทนุถนอมเสื้อผ้ากว่าที่ระบุไว้สามารถทำได้ สัญลักษณ์จะต้องถูกป้องกันและการใช้งานเป้นสิ่งที่บังคับใช้ การระบุสัญลักษณ์ผิดถือว่ามีความผิด  เส้นใต้หนึ่งเสนหมายถึงการปฏิบัติอย่างทะนุถนอม และเส้นใต้สองเส้นหมายถึงการปฏิบัติอย่างทะนุถนอมอย่างยิ่ง
สัญลักษณ์รูปภาพ > การซัก

ใช้สัญลักษณ์อ่างซักล้าง และตัวเลขในถังหมายถึงอุณหภูมิการซักสูงสุด (องศาเซลเซียส) แถบใต้อ่างหมายถึงการดูแล เครื่องซักผ้า (washing mechine) อย่างอ่อนโยนยิ่งขึ้น แถบคู่หมายถึงการควบคุมที่นุ่มนวลมาก การเอามือไปไว้ในอ่างแสดงว่าอนุญาตให้ล้างมือได้ (อ่อนโยน) เท่านั้น (ไม่เกิน 40 °C) 
อ่างซักล้างที่มีกากบาทหมายความว่าไม่สามารถซักสิ่งทอภายใต้สภาพครัวเรือนปกติได้ ในมาตรฐานอเมริกาเหนือ จุดจะใช้เพื่อระบุช่วงอุณหภูมิที่เหมาะสม
ในมาตรฐานยุโรป ระดับการกวนในการซักล้างระบุได้ด้วยจำนวนเส้นภายใต้รูปถังซัก หากไม่มีเส้นก็หมายความว่ากวนได้ในระดับสูงสุด (ซักผ้าฝ้าย) หนึ่งใต้หนึ่งเส้นหมายถึงระดับการกวนปานกลาง  (ปั่นผ้าใยสังเคราะห์) และสองเส้นใต้หมายถึงการกวนในระดับน้อยที่สุด (ผ้าไหมหรือผ้าขนสัตว์) สัญลักษณ์เส้นยังบ่งบอกถึงระดับการปั่นด้วย ด้วยจำนวนเส้นใต้ที่มากขึ้นหมายถึงความเร็วในการปั่นที่เหมาะสมที่ต่ำลง
สัญลักษณ์การซัก
ซักที่อุณหภูมิต่อไปนี้หรือต่ำกว่า 30 องศาเซลเซียส (86 องศาฟาเรนไฮต์) (สหรัฐอเมริกาใช้ 1 จุด, ●)
ซักที่อุณหภูมิต่อไปนี้หรือต่ำกว่า 40 องศาเซลเซียส (104 องศาฟาเรนไฮต์) (สหรัฐอเมริกาใช้ 2 จุด, ●●)
ซักที่อุณหภูมิต่อไปนี้หรือต่ำกว่า 50 องศาเซลเซียส (122 องศาฟาเรนไฮต์) (สหรัฐอเมริกาใช้ 3 จุด, ●●●)
ซักที่อุณหภูมิต่อไปนี้หรือต่ำกว่า 60 องศาเซลเซียส (140 องศาฟาเรนไฮต์) (สหรัฐอเมริกาใช้ 4 จุด, ●●●●)
ซักด้วยมือ
ห้ามซัก
สัญลักษณ์รูปภาพ > การฟอกสี

สัญลักษณ์ที่มีรูป "สามเหลี่ยมว่างเปล่า' หมายถึงสามารถใช้สารฟอกขาวได้ โดยสารที่ใช้ในการฟอกขาวสามารถมีองค์ประกอบของคลอรีนหรือโซเดียม เปอร์คาร์บอเนต สัญลักษณ์ของรูปสามเหลี่ยมที่มีเส้นแนวแทยงสองขีดภายในสามเหลี่ยมบ่งบอกว่าห้ามใช้สารฟอกที่มีองค์ประกอบของคลอรีน ส่วนสัญลักษณ์ของรูปสามเหลี่ยมที่มีเครื่องหมายกากบาททับหมายถึงการห้ามใช้สารฟอกขาวทุกชนิด
สัญลักษณ์การฟอกสี (ใช้สารฟอกสีที่มีหรือไม่มีคลอรีนก็ได้)
สามารถใช้สารฟอกขาวที่มีคลอรีน (สัญลักษณ์โบราณ)
ใช้สารฟอกสีที่ปราศจากคลอรีนถ้าจำเป็น
ห้ามใช้สารฟอกขาว
ห้ามใช้สารฟอกขาว
สัญลักษณ์รูปภาพ > การทำให้แห้ง

สัญลักษณ์ที่มีรูป วงกลมภายในสี่เหลี่ยม บ่งบอกถึง การอบแห้ง รูปสี่เหลี่ยมที่มีวงกลมทึบสีดำหนึ่งจุดหมายความว่าสามารถอบแห้งได้ในอุณภูมิต่ำ หากมีสองจุดหมายความว่าสามารถอบแห้งได้ที่อุณหภูมืปกติ รูปสี่เหลี่ยมที่มีวงกลมที่มีกากบาทหมายถึงห้ามอบแห้ง
สัญลักษณ์รูปภาพ > การทำให้แห้ง > การอบให้แห้ง

อบให้แห้ง
อบให้แห้ง (อุณหภูมิต่ำ)
อบให้แห้ง (ปกติ)
ห้ามอบแห้ง
สัญลักษณ์รูปภาพ > การทำให้แห้ง > การแห้งโดยธรรมชาติ

สัญลักษณ์การตาก
ให้ตากบนราว (Line Dry)
ให้ตากที่พื้นราบ (Dry flat)
ให้ใส่ไม้แขวนทั้งที่ผ้ายังเปียก (Drip dry)
ตากในร่ม
ให้ตากบนราวแขวนในร่ม (Line dry in the shade)
ให้ตากที่พื้นราบในร่ม (Dry flat in shade)
ใส่ไม้แขวนทั้งที่ผ้ายังเปียกในร่ม (Drip dry in shade)
สัญลักษณ์รูปภาพ > การรีด

รูปเตารีดซึ่งอาจมีจุดภายในถึงสามจุดหมายถึงสามารถรีดได้  จุดภายในหมายถึงความร้อนที่สูงขึ้นตามลำดับ หนึ่งจุดหมายถึง 110 องศาเซลเซียส (230 องศาฟาเรนไฮต์) สองจุดหมายถึง 150 องศาเซลเซียส (302 องศาฟาเรนไฮต์) และสามหมายถึง  200 องศาเซลเซียส (392 องศาฟาเรนไฮต์) กากบาททับเตารีดหมายถึงห้ามรีด
สัญลักษณ์การรีด
รีดได้ที่อุณหภูมิต่ำ
รีดได้ที่อุณหภูมิปานกลาง
รีดได้ที่อุณหภูมิสูง
ห้ามรีด
สัญลักษณ์รูปภาพ > การใช้บริการมืออาชีพในการทำความสะอาด

บทความหลัก: สารลดแรงตึงผิว
วงกลม หมายถึงโอกาสในการส่งใช้บริการซักล้างโดยมืออาชีพ เส้นใต้สัญลักษณ์หมายถึงซักล้างอย่างทะนุถนอมและเส้นใต้สองเส้นหมายถึงซักล้างอย่างทะนุถนอมมาก
สัญลักษณ์รูปภาพ > การใช้บริการมืออาชีพในการทำความสะอาด > การซักแห้ง

ตัวอักษร P และ F ในวงกลมบอกตัวทำละลายที่ต่างกันในการซักแห้งโดยมืออาชีพ
สัญลักษณ์การซักแห้งโดยมืออาชีพ
ซักแห้งด้วยตัวทำละลายไฮโดรคาร์บอนเท่านั้น (HCS)
ซักแห้งอย่างทะนุถนอมด้วยตัวทำละลายไฮโดรคาร์บอน
ซักแห้งอย่างทะนุถนอมมากด้วยตัวทำละลายไฮโดรคาร์บอน
ซักแห้งด้วย tetrachloroethylene (PCE) เท่านั้น
ซักแห้งอย่างทะนุถนอมด้วย PCE
ซักแห้งอย่างทะนุถนอมมากด้วย PCE
ห้ามซักแห้ง
สัญลักษณ์รูปภาพ > การใช้บริการมืออาชีพในการทำความสะอาด > การซักด้วยน้ำ

ตัวอักษร W ในวงกลมใช้สำหรับบริการซักล้างโดยมืออาชีพในการซักด้วยน้ำ
ซักด้วยน้ำโดยมืออาชีพ
ซักด้วยน้ำอย่างทะนุถนอม
ซักด้วยน้ำอย่างทะนุถนอมมาก
ห้ามซักด้วยน้ำ
แหล่งข้อมูลอื่น

GINETEX: The International Association for Textile Care Labelling-Care Symbols
ISO 3758:2012 — Textiles — Care labelling code using symbols
The revised Canadian standard
Swedish care symbols
United States care symbols
US, Japanese, and UK woven washing label symbols
สารเคมี

สารเคมี (อังกฤษ: chemical substance) เป็นสสารวัสดุ ที่ใช้ในโรงงานอุตสาหกรรมหรือได้จากกระบวนการเคมี เช่น
สารประกอบเคมี (chemical compound) คือสสารที่ประกอบด้วย ธาตุเคมีตั้งแต่สองตัวขึ้นไปมาผสมกันทางเคมีในอัตราส่วนที่แน่นอน
ธาตุเคมีเป็นสสารที่ไม่สามารถแบ่งให้เป็นสารเคมีที่มีคุณสมบัติแตกต่างไปจากสารเคมีเดิมได้อีก เพราะอนุภาคที่เล็กที่สุดของธาตุเราเรียกว่า อะตอมซึ่งประกอบด้วย อิเล็กตรอน โคจรรอบจุดศูนย์กลางที่เรียกว่า นิวเคลียส ที่ประกอบ โปรตอน และ นิวตรอน
โมเลกุล เป็นอนุภาคที่เล็กที่สุดของสารประกอบที่ยังมีคุณสมบัติของสารประกอบเดิมนั้นอยู่
ไอออน เป็น อะตอม หรือ กลุ่มของอะตอมที่สูญเสียประจุไฟฟ้าเรียกว่า แคตไอออน หรือเพิ่มเรียกแอนไอออน อิเล็กตรอน
ปฏิกิริยาเคมี เป็นกระบวนการที่สสาร หนึ่ง สอง หรือมากกว่า (เรียกว่า รีแอกแตนต์) มาผสมรวมกันแล้วเกิดการเปลี่ยนแปลงทางเคมี ได้เป็นผลิตภัณฑ์ใหม่ที่มีคุณสมบัติแตกต่างจากสารตั้งต้น
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย 
สารเคมี หรือที่รู้จักกันในชื่อของ สารบริสุทธิ์ คือ รูปแบบหนึ่งของสสารที่มีองค์ประกอบคงที่และมีคุณสมบัติเฉพาะตัว ไม่สามารถแยกองค์ประกอบได้ด้วยวิธีการทางกายภาพ ซึ่งก็คือ ปราศจากการทำลายพันธะเคมีนั่นเอง
สารเคมีสามารถเป็นได้ทั้ง ธาตุ, สารประกอบ, ไอออน หรือ โลหะผสม (โลหะเจือ)
สารเคมีบ่อยครั้งถูกเรียกเป็น 'สารบริสุทธิ์' เพื่อแยกตัวมันออกจากสารผสม ตัวอย่างทั่วไปของสารเคมี เช่น น้ำบริสุทธิ์ น้ำมีคุณสมบัติและสัดส่วนของไฮโดรเจนและออกซิเจนเหมือนกัน ไม่ว่าจะนำมาจากแม่น้ำหรือทำขึ้นในห้องปฏิบัติการ
สารเคมีอื่น ๆ ที่พบทั่วไปในรูปของสารบริสุทธิ์ เช่น เพชร (คาร์บอน), ทอง, เกลือแกง (โซเดียมคลอไรด์) และน้ำตาลทราย (ซูโครส)
อย่างไรก็ตาม ในทางปฏิบัติไม่มีสารใดที่บริสุทธิ์อย่างสิ้นเชิงและความบริสุทธิ์ของสารเคมีถูกระบุโดยขึ้นอยู่กับความเจาะจงในการใช้สารเคมี
สารเคมีปรากฏให้เห็นในรูปแบบของของแข็ง, ของเหลว, ก๊าซ หรือ พลาสมา และอาจเปลี่ยนสถานะไปมาได้โดยการเปลี่ยนแปลงอุณหภูมิหรือความดัน สารเคมีอาจถูกรวมเข้าด้วยกันหรือเปลี่ยนแปลงไปเป็นสารอื่นได้โดยอาศัยปฏิกิริยาทางเคมี
รูปแบบของพลังงาน เช่น แสงและความร้อน ไม่ถือเป็นสสาร ด้วยเหตุนี้จึงไม่ถูกจัดเป็นสารตามการพิจารณาข้างต้น
สารหล่อลื่น

สารหล่อลื่น (อังกฤษ: lubricant) เป็นสารลดแรงเสียดทาน และลดความร้อนเมื่อผิวสัมผัสของวัตถุเกิดการเสียดสีกัน
ในอุตสาหกรรมยา สารหล่อลื่นทำหน้าที่ช่วยให้ผงยา (แกรนูล) มีการไหลที่ดี โดยลดแรงเสียดทานระหว่างผงยาด้วยกันเอง หรือ ระหว่างผงยากับผิวของเครื่องมือ สารหล่อลื่นที่นิยมใช้ในอุตสาหกรรมยาคือ แมกนีเซียมสเตียเรต, กรดสเตียริก, ทัลก์ เป็นต้น
ดูเพิ่ม

น้ำมันหล่อลื่นเครื่องยนต์
สังคมไฮโซ

| สังคมไฮโซ |
| --- | --- |
โปสเตอร์โพรโมตละครสังคมไฮโซ
เป็นที่รู้จักกันในชื่อ: The Privileged
ประเภท: รัก ชีวิต
เขียนโดย: Ha Myung-hee
กำกับโดย: Choi Young-hoon
แสดงนำ: Uee Sung Joon Park Hyung-sik อิม จี-ย็อน
ผู้ประพันธ์เพลง: Ha Geun-young
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: Moon Bo-mi
ผู้อำนวยการสร้าง: Han Jung-hwan   Yoo Hyun-ki   Kim Dong-ho   Kim Si-hwan
ผู้กำกับภาพ: Seo Deuk-won   Moon Gi-seop
ผู้ลำดับภาพ: Park In-cheol   Shin Sook
ความยาวตอน: 60 นาที
บริษัทผู้ผลิต: HB Entertainment
ออกอากาศ
เครือข่าย: เอสบีเอส
ออกอากาศ: 8 มิถุนายน ค.ศ. 2015 (2015-06-08) – 28 กรกฎาคม ค.ศ. 2015 (2015-07-28)
สังคมไฮโซ (อังกฤษ: High Society เกาหลี: 상류사회; อาร์อาร์: Sangryusahoe) เป็นซีรีส์จากประเทศเกาหลีใต้ ออกอากาศในปี 2015 ทางช่อง SBS นำแสดงโดย ยูอี (Uee) , ซอง จุน  (Sung Joon) , พัค ฮยอง-ชิก (Park Hyung-sik) และ อิม จี-ย็อน (Lim Ji-yeon)   โดยออกอากาศทุกวันจันทร์-อังคาร เวลา 21.55 น. เริ่มออกอากาศตอนแรกในวันที่ 8 มิถุนายน 2015 ถึง 28 กรกฎาคม 2015 จำนวน 16 ตอนจบ
เรื่องย่อ

จาง ยุน-ฮา (Jang Yoon-ha) เป็นลูกสาวคนเล็กในครอบครัวมหาเศรษฐี แม้ว่าเธอจะมีฐานะร่ำรวย แต่เธอเลือกจะปิดบังตัวตนของตนเอง และทำงานเป็นพนักงานพาร์ทไทม์ในฟู้ดมาร์เก็ต เธอใฝ่ฝันที่จะพบผู้ชายที่รักเธอ โดยไม่สนใจฐานะของเธอ ได้พบกับ ชเว จุน-กิ (Choi Joon Ki) ผู้จัดการของฟู้ดมาร์เก็ต ผู้มีภูมิหลังยากจน และมีความหลังฝังใจ เขามีความมุ่งมั่นที่จะประสบความสำเร็จ เขาจึงมีความคิดว่าการได้แต่งงานกับผู้หญิงที่ร่ำรวยจะทำให้ชีวิตของเขาดีขึ้น ชเว จุน-กิ เป็นทั้งเพื่อนสนิทและลูกน้องของ ยู ชาง-ซู  (Yoo Chang-soo) ผู้ซึ่งเป็นผู้อำนวยการของฟู้ดมาร์เก็ต และยังเป็นลูกชายคนเล็กของประธานบริษัทยักษ์ใหญ่ เขาเกิดมาบนกองเงินกองทอง เคยชินกับการได้ทุกสิ่งทุกอย่างมาโดยง่าย จนบางครั้งลืมนึกถึงจิตใจคนรอบข้าง จนกระทั่งเขาได้พบกับ อี จี-อี (Lee Ji-yi) หญิงสาวผู้ร่าเริง มองโลกในแง่ดี และเป็นพนักงานพาร์ทไทม์ในบริษัทของเขาเอง
นักแสดง > นักแสดงนำ

ยูอี รับบทเป็น จาง ยุน-ฮา
ซอง จุน  รับบทเป็น ชเว จุน-กิ
พัค ฮยอง-ชิก  รับบทเป็น  ยู ชาง-ซู
อิม จี-ยอน  รับบทเป็น  อี จี-อี
นักแสดง > นักแสดงสมทบ

ยุน จู-ซัง  รับบทเป็น  จาง วอน-ชิก  (พ่อของยุน-ฮา)
โก ดู-ชิม  รับบทเป็น มิน ฮเย-ซู  (แม่ของยุน-ฮา)
ลี ซัง-วู รับบทเป็น  จาง กยอง-จุน (พี่ชายของยุน-ฮา)
นัม มยอง-รยอล  รับบทเป็น  ชเว ยอง-โฮ  (พ่อของจุน-กิ)
ยัง ฮี-คยอง รับบทเป็น ลี มิน-ซุก (แม่ของจุน-กิ)
จอง คยอง-ซุน  รับบทเป็น แม่ของชาง-ซู
โปรดักชั่น

ชื่อเรื่องแรกเริ่มของซีรีส์เรื่องนี้ คือ  Chaebol's Daughter (เกาหลี: 재벌의 딸; อาร์อาร์: Jaebeorui Ttal)  ต่อมาเปลี่ยนเป็น  True Romance  (เกาหลี: 트루 로맨스; อาร์อาร์: Teuru Romaenseu).  ก่อนจะเปลี่ยนมาเป็น High Society ในที่สุด  เดิม พัค ซอ-จุน และ มุน กึน-ยอง ได้รับการวางตัวเป็นนักแสดงนำในเรื่องนี้ แต่ได้ปฏิเสธบทในภายหลัง เนื่องจากติดงานอื่นๆ  ยูอี และซองจุน จึงได้รับการเสนอบทแทน
นักแสดงนำในเรื่องนี้ ไม่ได้เริ่มต้นงานในวงการบันเทิงทางสายนักแสดง กล่าวคือ มาจากสายไอดอล 2 คน คือ ยูอี และ พัค ฮยองชิก และมาจากสายนายแบบ คือ ซอง จุน มีเพียง อิม จี-ยอน เท่านั้น ที่เป็นนักแสดงแต่แรกเริ่ม ทำให้ตอนประกาศรายชื่อนักแสดงนำ มีกระแสความกังวลในเรื่องฝีมือทางการแสดงของนักแสดงนำค่อนข้างมาก ประกอบกับเป็นละครประโลมโลก ซึ่งมักจะถูกวิจารณ์มากอยู่แล้ว ซีรีส์เรื่องนี้จึงถูกปรามาสตั้งแต่แรกว่าน่าจะไม่ประสบความสำเร็จ แต่เมื่อซีรีส์ออกอากาศ กลับได้รับกระแสตอบรับค่อนข้างดี เรตติ้งตีคู่ เฉือนกันกับซีรีส์ฟอร์มใหญ่อย่าง ฮวาจอง ชิงอำนาจชิงบัลลังก์ ที่ฉายชนในช่วงเวลาเดียวกัน
นักแสดงนำต่างได้รับกระแสชื่นชมในทางที่ดี ได้รับการเสนอชื่อเข้าชิง และได้รับรางวัลทางการแสดงหลายรางวัล  ยู อา-อิน (Yoo Ah-in) นักแสดงชื่อดัง เมื่อครั้งตอบสัมภาษณ์ ในงานแถลงข่าวภาพยนตร์ เรื่อง Veteran ซึ่งถามว่า ยังมีบทบาทแบบไหนอีกไหม ที่เขาสนใจจะเล่นในอนาคต  เขาตอบว่า " เมื่อวานตอนผมเปิดโทรทัศน์  ผมได้ดูละครช่อง SBS เรื่อง สังคมไฮโซ ผมดูอยู่พักนึง และเห็นว่ามันเป็นงานที่น่าสนใจมาก การแสดงของเพื่อนๆรุ่นน้อง (ซอง จุน และ พัค ฮยองชิก) เซอร์ไพร์สผม โดยเฉพาะตัวละคร "ยู ชาง-ซู" เขายอดเยี่ยมมาก ทำให้ผมอดคิดไม่ได้ว่า ทำไมผมไม่ได้รับบทแบบนี้บ้างตอนผมยังเด็กกว่านี้ ผมว่า พัค ฮยองชิก แสดงได้ดีมาก เขาเป็นหนึ่งเดียวกันกับตัวละครนั้นเลยล่ะ
เรตติ้ง

In the table below, the blue numbers represent the lowest ratings and the red numbers represent the highest ratings.
| ตอนที่> ตอนที่.ตอนที่ | วันที่ออกอากาศ> วันที่ออกอากาศ.วันที่ออกอากาศ | Average audience share> TNmS Ratings.Nationwide | Average audience share> TNmS Ratings.Seoul National Capital Area | Average audience share> AGB Nielsen Ratings.Nationwide | Average audience share> AGB Nielsen Ratings.Seoul National Capital Area |
| --- | --- | --- | --- | --- | --- |
| 1 | June 8, 2015 | 6.7% | 7.6% | 7.3% | 7.7% |
| 2 | June 9, 2015 | 6.9% | 8.4% | 7.0% | 7.6% |
| 3 | June 15, 2015 | 6.7% | 8.8% | 7.7% | 9.1% |
| 4 | June 16, 2015 | 6.9% | 8.8% | 8.2% | 9.9% |
| 5 | June 22, 2015 | 7.6% | 9.5% | 9.1% | 10.4% |
| 6 | June 23, 2015 | 7.8% | 10.2% | 9.8% | 11.3% |
| 7 | June 29, 2015 | 7.1% | 8.2% | 9.1% | 10.9% |
| 8 | June 30, 2015 | 7.6% | 9.4% | 8.9% | 9.8% |
| 9 | July 6, 2015 | 7.3% | 9.3% | 9.4% | 10.9% |
| 10 | July 7, 2015 | 7.0% | 9.3% | 9.2% | 10.2% |
| 11 | July 13, 2015 | 7.3% | 9.6% | 9.4% | 10.5% |
| 12 | July 14, 2015 | 7.8% | 10.5% | 9.6% | 10.4% |
| 13 | July 20, 2015 | 7.4% | 9.1% | 9.5% | 10.7% |
| 14 | July 21, 2015 | 8.3% | 10.3% | 9.8% | 10.7% |
| 15 | July 27, 2015 | 8.4% | 10.2% | 9.7% | 10.7% |
| 16 | July 28, 2015 | 8.7% | 11.2% | 10.1% | 11.1% |
| Average | Average | 7.5% | 9.4% | 9.0% | 10.1% |
รางวัล

| ปี | รางวัล | สาขา | ผู้เข้าชิง | ผลรางวัล |
| --- | --- | --- | --- | --- |
| 2015 | 8th Korea Drama Awards | ดาวรุ่งหญิงยอดเยี่ยม Best New Actress | อิม จี-ยอน Lim Ji-yeon | ชนะ |
| 2015 | 4th APAN Star Awards | ดาวรุ่งหญิงยอดเยี่ยม Best New Actress | อิม จี-ยอน Lim Ji-yeon | ชนะ |
| 2015 | 23rd SBS Drama Awards | นักแสดงชายดีเด่น Excellence Actor in a mini-series | พัค ฮยอง-ชิก Park Hyung-sik | ชนะ |
| 2015 | 23rd SBS Drama Awards | นักแสดงชายดีเด่น Excellence Actor in a mini-series | ซอง-จุน Sung Joon | เสนอชื่อเข้าชิง |
| 2015 | 23rd SBS Drama Awards | นักแสดงหญิงดีเด่น Excellence Actress in a mini-series | ยูอี Uee | เสนอชื่อเข้าชิง |
| 2015 | 23rd SBS Drama Awards | ดาราหน้าใหม่ New Star Award | พัค ฮยอง-ชิก Park Hyung-sik | ชนะ |
| 2015 | 23rd SBS Drama Awards | ดาราหน้าใหม่ New Star Award | อิม จี-ยอน Lim Ji-yeon | ชนะ |
| 2015 | 23rd SBS Drama Awards | Best Couple Award | ซองจุน และ ยูอี Sung Joon and Uee | เสนอชื่อเข้าชิง |
| 2015 | 23rd SBS Drama Awards | Best Couple Award | พัค ฮยอง-ชิก และ อิม จี-ยอน Park Hyung-sik and Lim Ji-yeon | เสนอชื่อเข้าชิง |
เพลงประกอบละคร

| High Society   OST Album> ซาวด์แทร็กอัลบั้ม |
| --- | --- |
บันทึกเสียง: 2015
แนวเพลง: K-pop, เพลงประกอบละคร
ภาษาร้อง: เกาหลี
ค่ายเพลง: KT Music (KT뮤직)   SBS Content Hub (SBS콘텐츠허브)
:
เพลงประกอบละคร > เพลงที่ 1

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Don't Be Like That" (그러지마요) | Acoustic Collabo | 3:37 |
| ความยาวทั้งหมด: | ความยาวทั้งหมด: | ความยาวทั้งหมด: | 3:37 |
เพลงประกอบละคร > เพลงที่ 2

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Dazzling Day" (눈부신 하루) | Jung Yup | 3:43 |
| 2. | "Dazzling Day" (Inst.) |   | 3:41 |
| ความยาวทั้งหมด: | ความยาวทั้งหมด: | ความยาวทั้งหมด: | 7:24 |
เพลงประกอบละคร > เพลงที่ 3

| ลำดับ | ชื่อเพลง | Artist | ยาว |
| --- | --- | --- | --- |
| 1. | "How Do I Live Without You" (너 없이 어떻게) | Kim Joo Na | 4:14 |
| 2. | "How Do I Live Without You" (너 없이 어떻게 (Inst.)) |   | 4:14 |
| ความยาวทั้งหมด: | ความยาวทั้งหมด: | ความยาวทั้งหมด: | 8:28 |
เพลงประกอบละคร > เพลงที่ 4

| ลำดับ | ชื่อเพลง | Artist | ยาว |
| --- | --- | --- | --- |
| 1. | "You're My Love" | Park Hyung-sik | 3:37 |
| 2. | "You're My Love" ((Inst.)) |   | 3:37 |
| ความยาวทั้งหมด: | ความยาวทั้งหมด: | ความยาวทั้งหมด: | 7:14 |
ออกอากาศต่างประเทศ

ออกอากาศในประเทษเวียดนามทางช่อง HTV2 เมื่อวันที่ 22 กรกฎาคม 2016 ในชื่อ Yêu trong toan tính
แหล่งข้อมูลอื่น

เว็บไซต์ทางการ (เกาหลี)
สังคมไฮโซ ที่ฮันซีเนมา
สารานุกรมดาวเคราะห์นอกระบบ

| --- | --- |
ประเภท: ดาราศาสตร์
เจ้าของ: หอดูดาวปารีส
สร้างโดย: ฌ็อง ชไนเดอร์
ยูอาร์แอล: exoplanet.eu
เปิดตัว: กุมภาพันธ์ 1995
สารานุกรมดาวเคราะห์นอกระบบ (อังกฤษ: The Extrasolar Planets Encyclopaedia) เป็นเว็บไซต์ทางดาราศาสตร์ที่มีข้อมูลเกี่ยวกับดาวเคราะห์นอกระบบ
ภาพรวม

เนื้อหาหลักของสารานุกรมดาวเคราะห์นอกระบบคือสรุปรวมรวมข้อมูลพื้นฐาน เช่น มวล รัศมี กึ่งแกนเอกวงโคจร คาบการโคจร ความเอียงของวงโคจร อุณหภูมิพื้นผิว องค์ประกอบของชั้นบรรยากาศ ปีที่ค้นพบ และวันที่ค้นพบดาวเคราะห์นอกระบบ นอกจากแค็ตตาล็อกที่มีดาวเคราะห์ทั้งหมดแล้ว ยังมีแค็ตตาล็อกที่จัดแบ่งโดยวิธีการสังเกต และแค็ตตาล็อกของดาวเคราะห์ที่ยังไม่ได้รับการยืนยันหรือถูกถอนออกไปแล้ว นอกจากนี้ยังมีหน้าแต่ละหน้าสำหรับดาวเคราะห์และดาวฤกษ์ ซึ่งสามารถเรียกดูข้อมูลโดยละเอียดและเอกสารอ้างอิงข้อมูลและงานวิจัยที่เกี่ยวข้องได้ นอกจากนี้ยังมีรวบรวมลิงก์ไปยังวรรณกรรมเกี่ยวกับดาวเคราะห์นอกระบบ หน้าเหล่านี้ได้รับการปรับปรุงเป็นครั้งคราวตามเอกสารและการนำเสนอในงานประชุมวิชาการ
เว็บไซต์นี้เปิดในเดือนกุมภาพันธ์ 1995 โดยฌ็อง ชไนเดอร์ แห่งหอดูดาวปารีส นอกจากภาษาอังกฤษแล้ว ยังรองรับ ภาษาฝรั่งเศส สเปน โปรตุเกส เยอรมัน โปแลนด์ อิตาลี เปอร์เซีย อาหรับ รัสเซีย และ ญี่ปุ่น
สารานุกรมดาวเคราะห์นอกระบบมักได้รับการนำเสนอในเอกสาร และสื่อ ฐานข้อมูลดาราศาสตร์ SIMBAD ก็มีการลิงก์มายังสารานุกรมดาวเคราะห์นอกระบบด้วย
สารสำคัญ

สารสำคัญ หรือ สารสำคัญในสมุนไพร ( อังกฤษ: chemotype บางครั้ง chemovar ) เป็นเอกลักษณ์ทางเคมีที่แตกต่างกันใน พืช หรือ จุลินทรีย์ โดยมีความแตกต่างในองค์ประกอบของสารทุติยภูมิ การเปลี่ยนแปลงทางพันธุกรรมและนอกเหนือพันธุกรรม (อีพีเจเนติกส์) เพียงเล็กน้อย ซึ่งมีผลเพียงเล็กน้อยหรือไม่มีเลยต่อสัณฐานวิทยาหรือกายวิภาคศาสตร์ของพืช อาจทำให้เกิดการเปลี่ยนแปลงขนาดใหญ่ในฟีโนไทป์ทางเคมี
สารเคมี (สารประกอบอินทรีย์) ที่มีปริมาณมากสุดในพืชชนิดนั้น ๆ และมีประโยชน์ต่องานของนักนิเวศวิทยาทางเคมี ผู้เชี่ยวชาญทางเคมีสมุนไพร และนักเคมีภัณฑ์จากธรรมชาติ เรียกว่า สารสำคัญ (chemotype) (หรืออธิบายได้ว่าเป็น เอกลักษณ์ทางเคมีของพืช - characteristics of plant) ในทางชีววิทยาของพืชคำว่า สารสำคัญ (chemotype) ได้รับการบัญญัติขึ้นเป็นครั้งแรกโดย Rolf Santesson และ Johan ลูกชายของเขาในปี 1968 โดยนิยามว่า "ส่วนที่มีลักษณะทางเคมีที่เป็นเอกลักษณ์ในกลุ่มประชากรสิ่งมีชีวิตที่ไม่สามารถแยกออกอย่างชัดเจนทางสัณฐานวิทยา"
สารสำคัญแบบพหุสัณฐาน

ตัวอย่างของพืชที่มีสารสำคัญแบบพหุสัณฐาน คือ ไธม์ (Thymus vulgaris) ซึ่งมีสารสำคัญุถึง 7 ชนิดคือ  thymol, carvacrol, linalool, geraniol, sabinene hydrate (thuyanol), α-terpineol, or eucalyptol (สารเหล่านี้เป็นสารประกอบในน้ำมันหอมระเหย) ด้วยรูปลักษณ์ที่แยกไม่ออกของไธม์ ความแตกต่างในสัดส่วนหรือองค์ประกอบของสารสำคัญุแต่ละชนิดที่โดดเด่นต่างกัน เป็นตัวบ่งชี้ระบุว่าเป็นชนิดย่อยใด เช่น Thymus vulgaris ct. thymol (ไธม์แดง) หรือ Thymus vulgaris ct. geraniol (ไธม์หวาน) ฯลฯ ข้อบ่งชี้ดังกล่าวจากสารสำคัญไม่มีสถานะทางอนุกรมวิธาน  คือ ไม่สามารถระบุได้ทางสัณฐานวิทยาในการระบุสปีชีส์ย่อย
ความสับสน

เนื่องจากสารสำคัญ (chemotype) ถูกจำกัดความด้วยสารทุติยภูมิที่พบ "มากที่สุด" เท่านั้น จึงอาจมีความหมายในทางปฏิบัติน้อยมาก เนื่องจากในกลุ่มสิ่งมีชีวิตที่มีลักษณะเดียวกัน เอกลักษณ์ทางเคมีจากสารสำคัญชนิดหนึ่งอาจมีสัดส่วนทางเคมีที่หลากหลายอย่างมาก และยังมีความหลากหลายที่แตกต่างกันตามสัดส่วนทางเคมีของสารเคมีชนิดถัด ๆ มา (ที่ไม่นับเป็นสารสำคัญเนื่องจากมีปริมาณรองลงมา) ซึ่งหมายความว่าพืชสองต้นที่มีสารสำคัญเดียวกันอาจมีผลกระทบที่ที่หลากหลายต่อ สัตว์กินพืช แมลงผสมเกสร หรือ ความต้านทานต่อศัตรูพืช (ขึ้นกับปริมาณสารเคมีประกอบอื่นชนิดรองลง ที่อาจต่างกันเพียงเล็กน้อย) การศึกษาของ Ken Keefover-Ring และเพื่อนร่วมงานในปี 2008 เตือนว่า "นี่เป็นการประเมินเชิงคุณภาพในรายละเอียดทางเคมีของสิ่งมีชีวิตแต่ละชีวิต ซึ่งอาจซ่อนความหลากหลายทางเคมีไว้อย่างมีนัยสำคัญ"  (การประเมินเชิงปริมาณ บอกได้เพียงปริมาณของสารสำคัญ โดยเฉลี่ยในกลุ่มสิ่งมีชีวิตชนิดหนึ่ง ไม่อาจจำแนกรายตัวได้)
สาหร่ายสีทอง

| สาหร่ายสีทอง |
| --- | --- |

Dinobryon divergens

การจำแนกชั้นทางวิทยาศาสตร์
โดเมน:: Eukarya
อาณาจักร:: Chromalveolata
ไฟลัม:: Heterokontophyta
ชั้น:: Chrysophyceae

Orders
 Chromulinales  Chrysamoebales  Ochromonadales  Chrysosphaerales  Hibberdiales  Hydrurales  Phaeothamniales
สาหร่ายสีทอง (อังกฤษ: chrysophyte) เป็นสาหร่ายกลุ่มใหญ่ ส่วนใหญ่พบในน้ำทะเล
สาวน้อยเวทมนตร์

สาวน้อยเวทมนตร์ (ญี่ปุ่น: 魔法少女; โรมาจิ: Mahō shōjo; ทับศัพท์: มาโฮโชโจะ; อังกฤษ: Magical Girl) เป็นตัวละครประเภทหนึ่งในการ์ตูนญี่ปุ่น โดยหมายความถึงเด็กผู้หญิงที่มีพลังวิเศษบางอย่าง ยกตัวอย่างเช่น แซลลี่ ตัวละครเอกของเรื่องแม่มดน้อยแซลลี่, และ อักโกะ ตัวละครเอกของเรื่อง ฮิมิตสึ โนะ อักโกะจัง คำภาษาญี่ปุ่นอีกคำหนึ่งที่มีความหมายเดียวกันคือ "มาจกโกะ" (魔女っ子) คำว่าสาวน้อยเวทมนตร์ยังเป็นคำเรียกการ์ตูนญี่ปุ่นที่มีตัวละครเอกเป็นสาวน้อยเวทมนตร์อีกด้วย คำว่าสาวน้อยเวทมนตร์มีอีก 1 คำทับศัพท์คือ "มาโฮโชโจะ (魔法少女)"
อนิเมะแนวสาวน้อยเวทมนตร์มีต้นกำเนิดมาจากเรื่องแม่มดน้อยแซลลี่ ซึ่งได้รับอิทธิพลจากความโด่งดังของรายการโทรทัศน์แนวตลกของอเมริกาเรื่อง Bewitched ซึ่งฉายในญี่ปุ่นในช่วงปี 1964
แหล่งข้อมูลอื่น

Henshin: The Mahou Shoujo Genre เก็บถาวร 2007-02-09 ที่ เวย์แบ็กแมชชีน เว็บไซต์รวบรวมรายชื่อการ์ตูนญี่ปุ่นแนวสาวน้อยเวทมนตร์ (อังกฤษ)
เว็บไซต์มาโฮ-ไทยแลนด์ เว็บไซต์รวมการ์ตูนญี่ปุ่นแนวสาวน้อยเวทมนตร์ในประเทศไทย (ภาษาไทย)
สำนวนภาษาปาก

สำนวนภาษาปาก (อังกฤษ: colloquialism) คือ ภาษาประเภทหนึ่งซึ่งเกิดจากการพูดที่แสดงความคุ้นเคย ไม่เหมาะที่จะใช้เป็นพิธีรีตอง เช่น ตาแป๊ะ ตะบี้ตะบัน เทน้ำเทท่า ทั้งนี้ ภาษาประเภทนี้อาจปรากฏได้ทั้งในภาษาเขียนและภาษาพูด ในพจนานุกรมไทยจะย่อชื่อภาษานี้ว่า "(ปาก)" เช่น "ทาน (ปาก) ก. กิน, กร่อนมาจาก รับประทาน"
การใช้ภาษาปากที่แตกต่างจากภาษาแบบแผนหรือภาษามาตรฐานของภาษาหลักนั้น ๆ เมื่อใช้นานไป อาจกลายเป็นมาตรฐานย่อยอย่างหนึ่ง หรืออาจพัฒนาขึ้นเป็นมาตรฐานในภาษานั้นกระทั่งไม่เรียกว่าภาษาปากอีกต่อไปก็ได้หากลักษณะการใช้ภาษาเช่นนั้นเป็นที่ยอมรับและใช้โดยทั่วไป
ภาษาปากนั้น แม้จะไม่ใช่ภาษาแบบแผน แต่ไม่จำเป็นว่าจะเป็นภาษาที่ไม่สุภาพเสมอไป หากเป็นลักษณะการใช้ภาษาที่สะดวก ง่าย กะทัดรัด และเป็นกันเอง
ดูเพิ่ม

สแลง
สำนวน
ภาษาถิ่น